**Utvrda Agra** (hindski: आगरा क़िला, urdu: آگرہ قلعہ) je utvrda u gradu Agra (Indija), oko 2,5 km sjeverozapadno od Tadž Mahala. Ova snažna utvrda od crvenog pješčenjaka obuhvaća cijeli Stari grad, koji je bio prijestolnicom Mogulskog Carstva u 16. stoljeću, prepun jedinstvenih građevina. Utvrda je najznačajnija zbog svoje arhitekture koja je najinteresantnija mješavine islamske i indijske arhitekture. Zbog toga je upisana na UNESCO-v popis mjesta svjetske baštine u Aziji i Oceaniji 1983. godine.

Karta Utvrde Agra s navedenim znamenitostima

Povijest
--------

Ulaz u utvrdu
Džehangir Mahal
Nakon Panipata, Mogulski vladari su osvojili tadašnju utvrdu u Agri i njezino veliko blago u kojemu je bio i tada najveći dijamant na svijetu, kasnije poznat kao Koh-i-Noor. Babur je odlučio ostati u Ibrahimovoj palači utvrde u Agri, te je dao izgraditi *baoli* (stepenastu cisternu). Humajun je okrunjen u Agri 1530. godine, ali ga je 1540. godine pobijedio Paštunac Šer Šah Suri koji je vladao cijelim Carstvom slijedećih pet godina. Naposljetku su Moguli ipak porazili Afganistance u Bitki na Panipatu 1556. godine.

Shvativši važnost središnjeg položaja Agre, Akbar (ga je načinio svojom prijestolnicom 1558. godine. Njegov povjesničar, Abdul Fazal, zabilježeno je kako je utvrda od opeke, poznata kao *Badalgarh* tada bila u ruševnom stanju. Akbar ju je dao obnoviti od crvenog pješčenjaka iz područja Barauli u Radžastanu. Arhitekti su položili temelje i izgradili unutarnju jezgru utvrde od opeke i pješčenjaka na vanjskim površinama. Graditelji su radili na njoj osam godina i završili ju u 1573. godine.

Tek je za vrijeme vladavine Akbarovog unuka, Šaha Džahana, ova utvrda poprimila današnji izgled. U to vrijeme je Šah Džahan dao izgraditi i prekrasni Tadž Mahal za svoju pokojnu voljenu ženu, Mumtaz Mahal. Za razliku od svoga djeda, on je bio skloniji gradnji od bijelog mramora, često s inkrustacijama od zlata ili poludragog kamenja. Zbog toga je dao srušiti neke od ranijih objekata unutar tvrđave i zamijenio ih svojima. Na kraju svog života, Šah Džahana je u Utvrdi Agra zatočio njegov sin, Aurangzeb. Što i nije bila neka kazna, uzevši u obzir njezinu raskoš. Predaja kaže kako je Šah Džahan umro u tornju Musamman Burj čiji mramorni balkon gleda na Tadž Mahal.

Utvrda je bila mjestom bitke tijekom indijske pobune 1857. godine, što je prouzročilo kraj vladavine Istočnoindijske kompanije u Indiji, što je dovelo do stoljeća izravne britanske vladavine Indijom. Britanska vojska je srušila većinu građevina kako bi smjestili svoje vojne barake, i od izvornih 500 zgrada (kako navodi Abul Fazal) preostalo je samo njih 30-tak.

Odlike
------

Cijela utvrda, površine veće od 380,000 m², je oblikovana u obliku polumjeseca s 21 metarom visokim zidinama prema rijeci Jamuna. Zidine od crvenog pješčenjaka su duge 2,4 kilometra i imale su četvora vrata od kojih su dvoja znamenita nazvana prema gradovima za koje su vodile njihove ceste: Delhijska vrata i Vrata Lahorea. Delhijska vrata su bila najveća i vodila su u unutarnja vrata, a kako indijska vojska još uvijek koristi Utvrdu u Agri, Delhijska vrata nisu dostupna turistima.

Građevine u Utvrdi Agra:

* *Anguri Bag* ("Vrt grožđa") su geometrijski uređeni vrtovi;
* *Divan-i-A*m ("Dvorana za javni prijem") je rabljen za saslušavanje žalbi običnog puka;
* *Divan-i-Kas* ("Dvorana za privatni prijem") je rabljen za prijem kraljeva i diplomata;
* Zlatni paviljoni imaju krovove u obliku krovova bengalskih koliba;
* *Mina Masjid* ("Nebeska džamija") je privatna džamija mudžahara;
* *Musaman Burj* je veliki osmerukutni toranj s balkonom nasuprot Tadž Mahala, gde je Šah Džahan bio zatočen (slika gore desno);
* Palača Džehangiri Mahal, koju je izgradio Akbar Veliki za svog sina Džehangira, je služila kao Palača dvorskih žena (*zenana*);
* *Takht-i-Jahangir* je mjesto Džehangirovog prijestolja;
* *Khas Mahal* je jedan od najboljih primjera ukrašavanja slikama na mramoru;
* *Moti Masjid* ("Biserna džamija") je bila privatna džamija dvorjana;
* *Nagina Masjid* ("Džamija dragulja") je džamija za dvorske dame;
* *Naubat Khana* je mjesto održavanja dvorskih koncerata;
* *Rang Mahal* je stambeni dio za kraljevske žene i ljubavnice;
* *Sheesh Mahal* ("Palača zrcala") je kraljevska garderoba s dekoracijama u mozaiku od zrcala i bubnjeva ugrađenih u zidove;
* *Zenana Mina Bazaar* ("Damski bazar") se nalazi odmah uz balkone gdje su samo trgovkinje smjele prodavati svoju robu;

* Ukrasni stubovi u utvrdiUkrasni stubovi u utvrdi
* Unutrašnjost Khas Mahal paviljonaUnutrašnjost *Khas Mahal* paviljona
* Diwan-i-Khas*Diwan-i-Khas*
* Trijem Diwan-i-Am-aTrijem *Diwan-i-Am-a*

Vanjske veze
------------

***Tvrđava Agra*** na Wikimedijinoj ostavi

* Lal Qila, Agra Fort – Fort Rouge or The Red Fort of Agra Arhivirano 2016-03-04 na Wayback Machine-u ()
* Panoramske fotografije građevine u Utvrdi Agra Arhivirano 2008-04-05 na Wayback Machine-u ()
* ASI website ()

| * p
* r
* u
Svjetska baština u Indiji |
| --- |
|  | 
Tvrđava Agra • Špiljski hramovi u Ajanti • Skloništa u stijenama Bhimbetke • Crvena utvrda u Delhiju • Arheološki park Champaner-Pavagadh • Chhatrapati Shivaji Terminus, Historijski željeznički kolodvor u Mumbaiju • Veliki hramovi dinastije Chola (Brihadeeswarar, Gangaikondacholisvaram i Airavatesvara) • Špilje Elephante • Špiljski hramovi Ellore • Mogulski grad Fatehpur Sikri • Crkve i konvikti starog grada Goa • Spomenici Hampija • Humajunova grobnica u Delhiju • Jantar Mantar u Jaipuru • Nacionalni park Kaziranga • Nacionalni park Keoladeo • Skupina spomenika grada Khajurahoa • Hram sunca u Konarku • Kutab minaret s pripadajućim spomenicima u Delhiju • Spomenici Mahabalipurama • Mahabodhi • Nacionalni park Manas • Nacionalni parkovi Nanda Devi i Dolina cvijeća • Spomenici Pattadakala • Indijske planinske pruge • Rajasthanske brdske utvrde • Budistički spomenici Sanchija • Nacionalni park Sundarbans1) • Zapadni Gati
 | Indijska zastava |
| **Indijska nematerijalna svjetska baština**

Novruz, proslava iranske Nove godine2) • Kutiyattam, sanskritsko kazalište • Ramlila, tradicionalna izvedba Ramajane • Ramman, vjerski festival i kazalište u Garhwal Himalajama |
| 
1) Zajednička svjetska baština Indije i Bangladeša.  
2) Slavi se u još desetak država sa značajnim udjelom iranskog stanovništva. 
 |

|  |  |
| --- | --- |
| Normativna kontrola Uredi na Wikidati | 
* LCCN: sh2008030123

 |